作者：韩元吉
词牌/韵律：永遇乐

paragraphs: 池馆春归，帘栊昼静，清漏移箭。
山下孤城，水边翠竹，鶗鴂声千转。
记得年时，绮窗人去，尚有唾茸遗线。
照珠筵、歌檀舞扇，寂寞旧家排遍。
青云赋客，多情多病，西掖桐阴满院。
飞絮随风，马头月在，翡翠帷空卷。
平湖烟远，斜桥雨暗，欲寄短书双燕。
算犹忆、兰房画烛，醉时共翦。